ท้อง3เดือนมีอาการเจ็บช่วงไหล่เวลาหายใจเข้า มีอาการหายใจไม่ทั่วท้องเหนื่อยง่ายมาก เจ็บท้องเวลาลุกหรือเดินแต่ทนไหว อาการแบบนี้สาเหตุคืออะไรคะ คุณ
สวัสดีค่ะ อาการหายใจเข้าแล้วเจ็บ หรือหายใจไม่อิ่ม อาจเกิดจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-กรดไหลย้อน อาจมีแสบร้อนกลางอก จุกที่คอร่วมด้วย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวมแนะนำพบแพทย์เพื่อตรวจร่างกายอย่างละเอียดอีกครั้ง ปกติแล้วถ้าครรภ์แค่ประมาณ 3 เดือนอาจจะยังไม่ทำให้กดมาที่หน้าอกจนหายใจลำบากได้การดูแลตัวเองเบื้องต้น งดการออกแรงหนัก แนะนำว่าถ้ามีอาการแน่นอกแบบโรคหัวใจดังกล่าวไป เหนื่อยง่ายมากขึ้น ตัวบวม ไอมาก มีไข้สูงร่วมด้วย ควรรีบไปพบแพทย์ เพราะอาจมีภาวะความผิดปกติของปอดหรือหัวใจที่ต้องได้รับการรักษาตามสาเหตุค่ะ